จับตา! ECFจ่อปิดดีลโซลาร์ฟาร์ม 220MW ในเมียนมาร์บ่ายวันนี้
จับตา! ECF เตรียมปิดดีลโซลาร์ฟาร์ม ขนาดกำลังการผลิต 220MW ในเมียนมาร์ รอผู้ถือหุ้นอนุมัติบ่ายวันนี้ (31 พ.ค.) 
31 พ.ค. 2560

ผู้สื่อข่าวรายงานว่า บริษัท อีสต์โคสท์เฟอร์นิเทค จำกัด (มหาชน) หรือ ECF มีการประชุมวิสามัญผู้ถือหุ้น ครั้งที่ 1/2560 ในวันนี้ (31 พ.ค.) เวลาประมาณ 14.00 น. ขณะที่ก่อนหน้านี้มีข่าวลือในโซเชี่ยลว่า ECF จะเข้าซื้อหุ้นในบริษัทนพลังงานเพื่อโลกสีเขียว (ประเทศไทย) จำกัด (GEP) ซึ่งเป็นบริษัทย่อยของบริษัท วินเทจ วิศวกรรม จำกัด (มหาชน) หรือ VTE โดยบริษัทนพลังงานเพื่อโลกสีเขียว (ประเทศไทย) จำกัด ได้เข้าทำสัญญากับรัฐบาลเมียนมาร์ เพื่อทำการซื้อขายและจำหน่ายไฟฟ้าโครงการโรงไฟฟ้าพลังงานแสงอาทิตย์ ขนาดกำลังการผลิต 220 MW ในเมืองมินบู ประเทศเมียนมาร์
ทั้งนี้จึงเป็นที่น่าจับตามองว่า การเรียกประชุมพิเศษดังกล่าวอาจเกี่ยวข้องกับการพิจารณามติอนุมัติการลงทุนโครงการโรงไฟฟ้าพลังงานแสงอาทิตย์ขนาด 220 MW ในเมืองมินบู สาธารณรัฐแห่งสหภาพเมียนมาร์
 